రోష్ని వాలియా

రోష్ని వాలియా (జననం 2001 సెప్టెంబర్ 20) భారతీయ నటి. చిన్నతనంలోనే టెలివిజన్ ప్రకటనలతో తన వృత్తిని ప్రారంభించిన ఆమె మై ఫ్రెండ్ గణేశ యానిమేషన్ చిత్రంలోనూ నటించింది. లైఫ్ ఓకేలో డిసెంబర్ 2011 నుండి అక్టోబర్ 2012 వరకు ప్రసారమైన టెలివిజన్ షో మెయిన్ లక్ష్మీ తేరే ఆంగన్ కి(मैं लक्ष्मी तेरे आंगन की)లో బాలనటిగా ఆలరించింది. ఆమె బాలికా వధు (2013), భరత్ కా వీర్ పుత్ర - మహారాణా ప్రతాప్‌లో మహారాణి అజబ్డేగా, సోనీ టీవీలో తారా ఫ్రమ్ సతారాలో తారా మానేగా నటించి ఆమె ప్రసిద్ది చెందింది.

బాల్యం 
ఆమె 2001 సెప్టెంబర్ 20న ఉత్తరప్రదేశ్‌లోని అలహాబాద్‌లో జన్మించింది. ఆమె తల్లి స్వీటీ వాలియా, అక్క నూర్ వాలియాలతో కలసి తాను ముంబైలో నివసిస్తోంది. ఆమె తాత సైనిక అధికారి.

కెరీర్ 
ఆమె తన కెరీర్‌ని టెలివిజన్ ప్రకటనలతో ప్రారంభించింది. ఆ తర్వాత, లైఫ్ ఓకే డ్రామా సిరీస్ మెయిన్ లక్ష్మీ తేరే అంగన్ కీలో నటించింది, అందులో ఆమె జియానా పాత్రను పోషించింది. తరువాత, లైఫ్ ఓకే మరొక డ్రామా సిరీస్ రింగా రింగా రోజెస్‌లో నటించింది, ఇందులో ఆమె సమీర్ సోని పాత్రకు కుమార్తెగా నటించింది.

2014లో, భారత్ కా వీర్ పుత్ర - మహారాణా ప్రతాప్‌లో మహారాణా ప్రతాప్ మొదటి భార్య అయిన యువ మహారాణి అజబ్దే పున్వర్ పాత్రను ఆమె పోషించింది. దీంతో ఆమె 13వ ఇండియన్ టెలీ అవార్డ్స్ 2014లో ఉత్తమ బాలనటి - ఫిమేల్‌ గా ఎంపికైంది. డిసెంబర్ 2014లో, ఆమె యూత్ క్రైమ్ డ్రామా సిరీస్ గుమ్రా: ఎండ్ ఆఫ్ ఇన్నోసెన్స్ మూడవ సీజన్‌లో నటించింది. ఈ కార్యక్రమం ఛానల్ V ఇండియాలో ప్రసారమైంది, ఇందులో ఆమె ఆరోహి పాత్రను పోషించింది.

2015లో, జీ టీవీ యే వాద రహాలో సుర్వి పాత్రను ఆమె పోషించింది. 2019లో, ఆమె సోనీ టీవీలో తారా ఫ్రమ్ సతారాలో తారా మనే పాత్రను పోషించింది.

మూలాలు 

2001 జననాలు
భారతీయ సినిమా బాలనటులు
ఇండియన్ సోప్ ఒపెరా నటీమణులు
భారతీయ నటీమణులు
భారతీయ సినిమా నటీమణులు
భారతీయ టెలివిజన్ నటీమణులు